Am scris un articol acum câteva săptămâni despre cât de inutile sunt protestele pașnice. L-am scos. Era alt context atunci, și era vorba de proteste de-astea fâsâite cu câteva mii de oameni. Acum situația s-a schimbat.

Da. Protestul pașnic e inutil când suntem puțini. Când cauza e ceva de care nu-i pasă marii majorități.

Dar aici e serios.

Poate sunt manipulat. Dar sute de jurnaliști, politicieni, ambasade și oameni care știu puțin drept spun că ăștia vor să legalizeze corupția. Eu îi cred. Așa mi se pare și mie.

Poate suntem toți manipulați. Poate toți suntem plătiți de Soroș.

Dar dacă ar fi așa, de ce nu au retras-o? De ce insistă să moară cu ordonanța de gât, dacă e doar o chestie mică, așa cum zic ei? De ce nu o scot, să o mai lase 6 luni la dezbateri și consultări? De ce nu o trec prin parlament? De ce se pișă pe ce cer 300 000 de oameni în stradă?

Logica elementară și bunul simț îți spun că mănâncă căcat. Chiar vor să legalizeze corupția și să dezmembreze justiția.

Sigur, mulți spun, „așa, și? deja justiția merge prost și suntem super corupți. care e problema?”

Problema e mare. Nu ai cum să gândești așa. Dacă ceva nu e eficient, nu înseamnă că poți renunța de tot la acel lucru. Mai bine ai chiloții găuriți decât să-ți flopăie ouăle neprotejate.

Minim jumătate din banii tăi munciți ajung la stat. E absolut odios să accepți ca din banii ăia, legal, niște funcționari publici să pot face ce vor. Poate construiesc ceva. Sau poate doar cumpără becuri cu 100 000 lei bucata de la firma unui cumnat. O SĂ FIE DREPTUL LOR SĂ O FACĂ.

Dacă îi lași să facă asta legal, să îi facă scăpați, curați și prespălați pe ăia care au făcut-o deja, s-a dus orice speranță de a îndrepta țara asta spre ceva cinstit.

Dacă îi lași să bage chestia asta pe gât împotriva voinței poporului, își vor da seama că data viitoare ne pot băga pe gât ceva mai gros. Și tot așa.

Sunt ferm convins că Dragnea vrea să devină un Putin mioritic. Că nu vrea să dea înapoi și ori îi iese schema, ori pierde tot. Omul e all in. Și nu putem să nu fim și noi.

Eu nu vreau să fac copii într-o țară în care corupția e legală. Prefer să fac hamburgeri la mcdonalds în Australia decât să trebuiască vreodată să îi explic copilului meu că corupția e legală.

Ori noi, ori el.

Sigur. Protestele pașnice nu fac nimic, atunci când sunt câteva mii de oameni. Dar când un procent semnificativ din populația activă a țării e în stradă, e un semnal. Un semnal pentru ăia indeciși. Un semnal pentru ăia cu mustrări de conștiință. Un semnal pentru toți ăia care nu-s complet spălați pe creier și pot face ceva că poporul e de partea lor.

Desigur, nu cred că o să funcționeze. Nici dacă ne strângem un milion, Dragnea nu o să dea înapoi.

Tocmai de-aia trebuie să ne strângem un milion. Pentru că dacă nu merge cu presiunea socială a maselor, va trebui să intrăm peste el. Și atunci va fi util ca poporul să fie de partea noastră.

Pentru că e ori el, ori noi.

Așa că ieși in stradă acum.

Ieși în stradă neaparat duminică. Duminică o să fie penultima șansă. O să fie momentul în care trebuie să îi arătăm mustăciosului că suntem mulți și suntem uniți.

Și neaparat ieși în stradă în ziua de după cele 10 zile. Că el nu va da înapoi. Și noi vom trebui să fim toți în stradă, altfel pierdem. Și noi, și minim încă o generație.

Și nu apăsa pe share ca robotul, crezând că ai făcut ceva. Dacă vrei să faci ceva, sună un om care nu iese în stradă și explică-i frumos de ce ar trebui să o facă. Hai că e serios. Trecem și peste asta și ne întoarcem dup-aia la a fi edgy nihiliști miserupiști anarhiști, ok?